डुअल-चैनल ABS डिस्क ब्रैक और LED हेडलैंप मिलेंगे, कीमत ₹2.47 लाख
केटीएम इंडिया ने 250 एडवेंचर का वी वैरिएंट भारत में लॉन्च किया है। नए एडिशन की कीमत रेग्युलर मॉडल के बराबर ही 2.47 लाख रुपए (दिल्ली एक्स-शोरूम) रखी गई है। केटीएम की ये एडवेंचर बाइक सुजुकी वी-स्ट्रॉम SX250 को टक्कर देगी, जिसमें सीट की हाइट
केटीएम इंडिया ने 250 एडवेंचर का 'V' वैरिएंट इंडियन मार्केट में लॉन्च किया है। कंपनी ने नए एडिशन की कीमत रेग्युलर मॉडल के बराबर ही 2.47 लाख रुपए (दिल्ली एक्स-शोरूम) रखी गई है।
कंपनी ने बाइक के इस वैरिएंट की सीट की हाइट को हाल ही में लॉन्च की गई 390 एडवेंचर वी की तरह ही कम कर 834 मिलीमीटर किया है। केटीएम 250 एडवेंचर के स्टैंडर्ड वैरिएंट की सीट की हाइट 855 मिमी है।
कंपनी ने बाइक की ग्राउंड क्लीयरेंस को भी 25 MM कम कर 175MM किया है। इसके अलावा 250 एडवेंचर वी और 250 एडवेंचर में कोई अंतर नहीं है। केटीएम की ये एडवेंचर बाइक सुजुकी वी-स्ट्रॉम SX250 को टक्कर देगी, जिसमें सीट की हाइट 835MM है और ग्राउंड क्लीयरेंस 205 MM है।
केटीएम 250 एडवेंचर वी : फीचर्स
अपडेटेड 250 एडवेंचर वी अब दो कलर ऑप्शन रेसिंग ब्लू और इलेक्ट्रॉनिक ऑरेंज में अवेलेबल है। बाइक में स्प्लिट LED हेडलैंप, शॉर्ट विंडस्क्रीन, LCD इंस्ट्रूमेंट कंसोल, 14.5-लीटर का फ्यूल टैंक और सेफ्टी के लिए डुअल-चैनल ABS डिस्क ब्रैक जैसे फीचर्स मिलते हैं। बाइक में R19 रियर टायर और R17 फ्रंट टायर मिलते हैं। इसका कर्ब वैट 177 kg है।
केटीएम 250 एडवेंचर वी : परफॉर्मेंस 
केटीएम 250 एडवेंचर वी में 249 सीसी का सिंगल-सिलेंडर, 4-वॉल्व, DOHC, लिक्विड-कूल्ड FI इंजन दिया गया है, जो 9000 RPM पर 30 PS की पावर और 7500 RPM पर 24 NM का पीक टॉर्क जनरेट करता है। इंजन को 6-स्पीड गियरबॉक्स और स्लिपर क्लच के साथ ट्यून किया गया है।
